cyanic-selkie/wikianc huggingface dataset:
மையப் பூங்கா
மையப் பூங்கா (Central Park) ஐக்கிய அமெரிக்க நியூயார்க் மாநிலத்தில் நியூயார்க் நகரின் மன்ஹாட்டன் தீவின் மையப்பகுதியில் அமைந்துள்ள நகரியப் பூங்கா ஆகும். இதன் நிலப்பரப்பு 843 ஏக்கரா (341 எக்டேர்)  ஆகும். மேல் மேற்கு பகுதிக்கும் மேல் கிழக்குப் பகுதிக்கும் இடையே அமைந்துள்ளது. இதனைச் சுற்றி கிழக்கில் ஐந்தாம் நிழற்சாலையும் (பிஃப்த் அவென்யூ), மேற்கில் மையப் பூங்கா மேற்கு எனப்படும் எட்டாம் நிழற்சாலையும் (எய்த் அவென்யூ), தெற்கில் மையப் பூங்கா தெற்கு எனப்படும் 59ஆம் சாலையும், வடக்கில் மையப் பூங்கா வடக்கு எனப்படும் 110வது சாலையும் உள்ளன தெற்கு வடக்காக 2.5 மைல்கள் (4 கிமீ) நீளமும் கிழக்கு மேற்காக 0.5 மைல்கள் (0.8 கிமீ) அகலமும் உள்ளது. இப்பூங்காவில் ஏரிகள், கோட்டை, பெருநகர கலை அருங்காட்சியகம், மையப் பூங்கா விலங்குக் காட்சிச்சாலை ஆகியன உள்ளன. ஐக்கிய அமெரிக்காவில் மிகுந்த வருகையாளர்களைப் பெறும் நகரியப் பூங்காவாக மையப் பூங்கா விளங்குகின்றது. 2013ஆம் ஆண்டில் 40 மில்லியன் பேர் வருகை புரிந்துள்ளனர். உலகில் மிகுந்த திரைப்பட ஒளிப்பிடிப்புகள் இடம்பெற்ற இடமாகவும் உள்ளது.
இந்தப் பூங்கா 1857இல் 778 ஏக்கர்கள் (315 எக்டேர்)  நிலப்பரப்பில் நிறுவப்பட்டது. 1858இல் இந்தப் பூங்காவை விரிவுபடுத்தவும் மேம்படுத்தவும் நடைபெற்ற போட்டி ஒன்றில் நிலத்தோற்ற வடிவமைப்பாளர் பிரடெரிக் லா ஓல்ம்சுடெட்டும் கட்டிடவடிவியலாளர் கேல்வர்ட் வாக்சும் வெற்றி பெற்றனர். தங்களது திட்டத்திற்கு "கிரீன்சுவர்டு திட்டம்" எனப் பெயரிட்டிருந்தனர். அதே ஆண்டு கட்டிடவேலைத் தொடங்கியது; பூங்காவின் முதல் பகுதி பொதுமக்களுக்கு 1858ஆம் ஆண்டு குளிர்காலத்தில் திறந்துவிடப்பட்டது. 1860களில் உள்நாட்டுப் போரின்போது பூங்காவின் வடக்குப் பகுதியில் கட்டமைக்கப்பட்டு பூங்கா விரிவுபடுத்தப்பட்டது. 1873இல் தற்போதிருக்கும் பரப்பளவில் பூங்கா திறக்கப்பட்டது. இருபதாம் நூற்றாண்டின் துவக்கத்தில் சரியத் தொடங்கிய பூங்கா பராமரிப்பை சரிசெய்ய இராபர்ட் மோசசு  தூய்மைப்படுத்தும் திட்டமொன்றைக் கொணர்ந்தார். மற்றுமொரு சரிவிற்குப் பின்னர் 1980இல் இதனை நிரந்தரமாக பராமரிக்க மையப் பூங்கா துப்புரவு என்ற அமைப்பு உருவாக்கப்பட்டது. 1980களிலும் 1990களிலும் இது பூங்காவின் பல பகுதிகளை புதுப்பித்தது. 2.5 miles (4 km)
1963இல் மையப் பூங்காவை தேசிய வரலாற்று அடையாளமாக ஐக்கிய அமெரிக்காவின் உள்துறை அமைச்சகம் அறிவித்தது. ஏப்ரல் 2017இல் இது ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களமாக அறிவிக்கவுள்ள ஆய்நிலைப் பட்டியலில் சேர்க்கப்பட்டுள்ளது. இந்தப் பூங்காவின் பராமரிப்பு துவக்கத்தில் நியூயார்க் நகர பூங்காக்கள் மற்றும் மனமகிழ் துறையின் கீழ் இருந்து வந்தது. தற்போது பொது-தனியார் பங்கேற்பு மையப் பூங்கா துப்புரவு நிறுவனம் நகராட்சியின் ஒப்பந்ததாரராக பராமரித்து வருகிறது. 843 ஏக்கரா பூங்காவின் அடிப்படைப் பராமரிப்பிற்கான பொறுப்பேற்றுள்ள இந்த நிறுவனம் இலாபநோக்கற்ற நிறுவனமாகும்; மையப் பூங்காவின் பராமரிப்பிற்கான ஆண்டுச் செலவு மதிப்பீட்டான $65 மில்லியனில்  75 விழுக்காட்டை வழங்குகிறது.
வரலாறு
1855இல் நியூயார்க் நகரத்தில் 1821இல் இருந்ததை விட மக்கள்தொகை நான்கு மடங்காக உயர்ந்தது. நகரம் பெரியதானதும் கீழ் மன்காட்டனில் பூங்கா இல்லாத குறை உணரப்பட்டது. மேல் மன்காட்டனில் ஓர் பூங்கா திட்டமிடப்பட்டிருந்தது. முன்னதாக 1853இல் நியூயார்க் மாநில அரசு 59ஆம் சாலைக்கும் 106வது சாலைக்கும் இடைப்பட்ட 700-ஏக்கர் (280 எக்டேர்) நிலத்தை பூங்கா அமைக்க வழங்கியிருந்தது. இந்த நிலம் மட்டுமே அமெரிக்க டாலர் 5 மில்லியனுக்கு நிகரானது.
மையப் பூங்கா துப்புரவு
இந்தப் பூங்காவை மையப்பூங்கா துப்புரவு நிறுவனம் பராமரிக்கிறது. அரசுடனான ஓர் ஒப்பந்தத்தின்படி இவர்கள் பராமரிக்கின்றனர்.
இந்த நிறுவனத்தின் தலைவர்களாக நான்கு பேர் இருந்துள்ளனர். 1878இல் முதன்முதலில் இந்த நிறுவன உருவாக்கத்தில் பங்கேற்றவர் எலிசபெத் பார்லோ ரோஜர்சு ஆகும். அவர் 1996 வரை தலைவராக நீடித்தார். 2003 முதல் டக்ளசு பிளான்சுக்கி தலைவராக உள்ளார்.
குறிப்புகள்
<references group="கு"/>
கோலார்பட்டி மதுரைவீரன் கோயில்
மதுரைவீரன் கோயில் தமிழ்நாட்டில் கோயம்புத்தூர் மாவட்டம், கோலார்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகிந்திரா குழுமம்
மகேந்திரா குழுமம் (Mahindra Group) என்பது மகாராட்டிராவின் மும்பையைத் தலைமையிடமாகக் கொண்ட ஒரு இந்திய பன்னாட்டு நிறுவனம் ஆகும். இது உலகம் முழுவதும் 100 க்கும் மேற்பட்ட நாடுகளில் செயல்படுகிறது. இந்தக் குழுமம் விண்வெளி, வேளாண் வணிகம், சந்தைக்குப்பிறகான வர்த்தகம், வாகன உற்பத்தி, வாகன் உதிரி பாகங்கள், கட்டுமான உபகரணங்கள், பாதுகாப்பு, எரிசக்தி, பண்ணை உபகரணங்கள், நிதி மற்றும் காப்பீடு, தொழில்துறை உபகரணங்கள், தகவல் தொழில்நுட்பம், ஓய்வு மற்றும் விருந்தோம்பல், தளவாடங்கள், அசையாச் சொத்து வணிகம், சில்லறை விற்பனை, பயன்பாட்டு வாகனங்கள், இரு சக்கர வாகனங்கள் போன்றவற்றில் ஈடுபட்டு வருகிறது. மேலும், இந்தியாவில் உழவு இயந்திரங்களில் சந்தைத் தலைமையுடன் இது மிகவும் புகழ்பெற்ற இந்திய தொழில்துறை நிறுவனங்களில் ஒன்றாக கருதப்படுகிறது.
வரலாறு
மகிந்திரா அண்டு மகிந்திரா 1945 ஆம் ஆண்டில் முகம்மது அண்டு மகிந்திராவாக சகோதரர்கள் ஜே. சி. மகிந்திரா, கே. சி. மகிந்திரா மற்றும் பஞ்சாபின் லூதியானாவில் மாலிக் குலாம் முகமது ஆகியோரால் எஃகு வர்த்தகம் செய்ய இணைக்கப்பட்டது. 1947 இல் இந்தியப் பிரிவினையைத் தொடர்ந்து, மாலிக் குலாம் முகமது நிறுவனத்தை விட்டு வெளியேறி பாக்கித்தானுக்கு குடிபெயர்ந்தார். அங்கு அவர் புதிய மாநிலத்தின் முதல் நிதி மந்திரி ஆனார் (பின்னர் 1951 இல் மூன்றாவது தலைமை ஆளுநர்). 1948 ஆம் ஆண்டில், கே.சி.மகிந்திரா நிறுவனத்தின் பெயரை மகிந்திரா அண்டு மகிந்திரா என்று மாற்றினார்.
எஃகு துறையில் தங்கள் நிபுணத்துவத்தை வளர்த்துக் கொண்ட மகிந்திரா சகோதரர்கள் இங்கிலாந்து வணிகர்களுடன் எஃகு வர்த்தகம் செய்யத் தொடங்கினர். அவர்கள் இந்தியாவில் வில்லிஸ் ஜீப் வாகனததைத் தயாரிப்பதற்கான ஒப்பந்தத்தையும் பெற்றனர். மேலும், 1947 இல் அவற்றைத் தயாரிக்கத் தொடங்கினர். 1956 வாக்கில், நிறுவனம் மும்பை பங்குச் சந்தையில் பட்டியலிடப்பட்டது. 1969 வாக்கில் நிறுவனம் பயன்பாட்டு வாகனங்கள் மற்றும் உதிரி பாகங்கள் ஏற்றுமதியாளராக உலக சந்தையில் நுழைந்தது. பல இந்திய நிறுவனங்களைப் போலவே, மகிந்திராவும் லைசென்சு இராச்சியக் கட்டுப்பாடுகள் மூலம் பிற தொழில்களில் விரிவடைந்தது. மகிந்திரா 1982 இல் ஒரு உழவு இயந்திரப் பிரிவையும் 1986 இல் ஒரு தொழில்நுட்ப பிரிவையும் (இப்போது மகிந்திரா தொழில்நுட்பம் ) உருவாக்கியது. கூட்டு முயற்சிகளாலும், கிரீன்ஃபீல்ட் முதலீடுகள் மூலமும் அதன் செயல்பாடுகளை பன்முகப்படுத்திக் கொண்டிருக்கிறது.
1994 வாக்கில், குழு மிகவும் மாறுபட்டது. அது ஒரு அடிப்படை மறுசீரமைப்பை மேற்கொண்டது. ஆறு மூலோபாய வணிக அலகுகளாகப் பிரித்தது: தானியங்கி ; பண்ணை உபகரணங்கள் ; உட்கட்டமைப்பு ; வர்த்தக மற்றும் நிதிச் சேவைகள் ; தகவல் தொழில்நுட்பம் ; மற்றும் தானியங்கி கூறுகள் (உள்நாட்டில் சிஸ்டெக் என அழைக்கப்படுகிறது). புதிய நிர்வாக இயக்குனராக ஆனந்த் மகிந்திரா, 2000 ஆம் ஆண்டில் ஒரு புதிய சின்னத்துடன் இந்த மறுசீரமைப்பையும், 2002 ஆம் ஆண்டில் மகிந்திரா இசுகார்பியோவை (முழுமையாக உள்நாட்டில் வடிவமைக்கப்பட்ட வாகனம்) வெற்றிகரமாக அறிமுகப்படுத்தினார். உற்பத்தி மற்றும் உற்பத்தி முறைகளில் மாற்றியமைப்பதன் மூலம், இந்த மாற்றங்கள் நிறுவனத்தை மிகவும் போட்டித்தன்மையடையச் செய்ய உதவியது, அதன் பின்னர் குழுவின் நற்பெயரும், வருவாயும் குறிப்பிடத்தக்க அளவில் உயர்ந்துள்ளன. தற்போது, இந் நிறுவனம் இந்தியாவின் 20 பெரிய நிறுவனங்களில் ஒன்றாகும் 2009 ஆம் ஆண்டில், போர்ப்ஸ் இதழ் உலகின் சிறந்த 200 நிறுவனங்களில் இதனை தரவரிசைப்படுத்தியது.
வெளி இணைப்புகள்
பகுப்பு:இந்தியாவின் கூட்டு நிறுவனங்கள்
சிதம்பரம் நடராசர் கோயில்
நடராசர் கோயில் (Nataraja Temple, Chidambaram) அப்பர், சுந்தரர், சம்பந்தர், மாணிக்கவாசகர் ஆகிய சமயக் குரவர் நால்வராலும் தேவாரப் பாடல் பெற்ற தலங்களில் காவேரி வடகரை சிவத்தலங்கள் சோழ நாடு காவிரி வடகரைத் தலங்களில் ஒன்றாகும். இத்தலம் சிதம்பரம் தில்லை நடராஜர் கோயில் என்றும் சிதம்பரம் தில்லை கூத்தன் கோயில் என்றும் சிதம்பரம் கோயில் என்றும் அழைக்கப்படுகிறது. இத்தலம் சைவ இலக்கியங்களில் கோயில் என்ற பெயராலேயே அழைக்கப்பெறுகிறது. அத்துடன் பூலோக கைலாசம் என்றும் கைலாயம் என்றும் அறியப்பெறுகிறது. இத்தலம் தமிழ்நாட்டில் கடலூர் மாவட்டத்திலுள்ள சிதம்பரம் என்னும் நகரில் அமைந்துள்ளது.
சொல்லிலக்கணம்
தில்லை - தில்லை மரங்கள் இருந்த காட்டுப் பகுதி.
திருச்சிற்றம்பலம் -
பெரும்பற்றப்புலியூர்
சிதம்பரத்துக்குப் பெரும்பற்றப்புலியூர் என்று பெயர். புலிக்கால் முனிவராகிய வியாக்கிரபாதர் பூஜை செய்ததால் அதற்குப் புலியூர் என்று பெயர். அந்தக் கோயிலுக்குச் சிதம்பரம் என்று பெயர். “சித்தம் - இதயம்”, “அம்பரம் - ஆகாசம்”. சித்தம் + அம்பரம் - சிதம்பரம். என்ற பெயரே காலப்போக்கில் அந்த ஊர் பெயர் மறைந்து கோயில் பெயரே ஊரின் பெயராக சிதம்பரம் என்று மாறிவிட்டது. மேலும் சித்தம்பரம் கோயில் ஆனது இதயஸ்தலமாக இவ்வூலகிற்கே இவ்விடத்தில் இருந்து விளங்குவதாகவும் கருதப்படுகிறது.
பொன்னம்பலம்
நாற்பது ஏக்கர் பரப்பளவில், நான்கு திசைக்கென ஒரு கோபுரமாக நான்கு கோபுரங்களும், ஐந்து சபைகளும் உடையது இந்த ஆலயம். இவ்வாலயத்தில் உள்ள கிழக்கு கோபுரத்தில் நூற்றியெட்டு பரதநாட்டிய நிலைகளில் உள்ள சிற்பங்களை காணமுடியும். மேலும் இங்கு மூலவர் சிலை இருக்கும், இடம் கனகசபை என்று அழைக்கப்படுகிறது. இந்த சபை, முதலாம் பராந்தகன் சோழ மன்னனால் பொற்கூரை வேயப்பட்டது. அதனால் இந்தச் சபை பொன்னம்பலம் என அழைக்கப்படுகிறது; வடமொழியில் கனகசபை எனக் கூறப்படுகிறது.
சைவ சமயத்தவர்களுக்கு கோயில் என்பது சிதம்பரம் நடராசர் கோயிலையே குறிக்கும். அந்தளவுக்கு சைவமும் சிதம்பரமும் பிணைந்தவை. பெரியகோவில் என்றும் சிலர் அழைக்கின்றார்கள்.
கோயில் அமைப்பு
right|framed|நடராசர்
வடிவமைப்பு
மனிதரின் உடம்பும் கோயில் என்பதனை விளக்கும் வகையில் சிதம்பரம் நடராசர் கோயில் அமைந்துள்ளது. மனித உடலானது அன்னமயம், பிராணமயம், மனோமயம், விஞ்ஞானமயம், ஆனந்தமயம் என்னும் ஐந்து சுற்றுக்களைக் (கோசங்கள் என்னும் Layers) கொண்டது. அதற்கு ஈடாக சிதம்பரம் நடராசர் கோவிலில் ஐந்து திருச்சுற்றுகள் என்னும் பிரகாரங்கள் உள்ளன. மனிதருக்கு இதயம் இடப்புறம் அமைந்திருக்கிறது. அதேபோல அக்கோயிலில் மூலவர் இருக்கும் கருவறை கோயிலின் நடுப்புள்ளியில் இல்லை. இடதுபுறமாகச் சற்று நகர்ந்து இருக்கிறது. ஒரு மனிதர் ஒரு நாளைக்கு 21,600 முறை நுரையிரல் உதவியால் மூச்சுவிடுகிறார். கோயிலின் இதயம்போல அமைந்திருக்கும் கருவறையின் மீதுள்ள கூரை 21600 ஓடுகளால் வேயப்பட்டு இருக்கிறது. மனிதருக்குள் 72000 நாடிகள் ஓடுகின்றன. அதேபோல அக்கூரையில் 72000 ஆணிகள் அறையப்பட்டு உள்ளன. இதயத்தின் துடிப்பே நடராசரின் நடனமாக உருவகிக்கப்பட்டு இருக்கிறது.
கோபுரங்கள்
இக்கோவிலில் நான்கு ராஜகோபுரங்கள் உள்ளன. இவை ஏழு நிலைகளைக் கொண்டவையாகும். கோபுரத்தின் அடிப்பகுதி 90 அடி நீளமும், 60 அடி அகலமும் கொண்டதாகவும், 135 அடி உயரம் உடையதாகவும் அமைந்துள்ளது. இக்கோபுரத்தின் வாசல் 40 அடி உயரம் உடையவையாகும்.
அச்சிறுபாக்கம் ஆட்சீசுவரர் கோயில்
அச்சரப்பாக்கம் ஆட்சீசுவரர் கோயில் திருஞான சம்பந்தரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.
இறைவன்
மூலவர் ஆட்சீஸ்வரர் சிவலிங்கத் திருமேனியாக காட்சியளிக்கிறார். இத்தலத்தில் சங்கு தீர்த்தம், சிம்ம தீர்த்தம் என இரு தீர்த்தங்கள் உள்ளன.
சிதம்பரம் நடராசர் கோயில்
கோபுரங்கள் மண்டபங்கள்
சிதம்பரம் நடராஜர் கோவிலின் இராஜ கோபுரம் விஜயநகர மன்னர் கிருஷ்ணதேவராயரால் கட்டப்பட்டது. கலைநயமிக்க சிற்பங்கள் நிறைந்த ஆயிரங்கால் மண்டபம் விஜயநகர பேரரசின் தஞ்சை நாயக்க மன்னர்கள் அமைத்தார்கள்.
அச்சிறுபாக்கம் ஆட்சீசுவரர் கோயில்
வழிபட்டோர்
இரண்டு சந்நிதிகள் இத்திருத்தலத்தில் உள்ளன.கண்ணுவ முனிவர், கௌதம முனிவர் வழிபட்ட திருத்தலம்.
தல புராணம்
திரிபுரம் எரிக்க சிவபெருமான் செல்லும் பொழுது தேர் அச்சு முறிந்தது. இதற்கு கணபதியிடம் விடை பெறாததே காரணம் என்று கணபதிக்கு ஆசி வழங்கிய தலம் இதுவாகும். அச்சு + இறு + பாக்கம் - அச்சிறுபாக்கம் என்பது மருவி அச்சரப்பாக்கம் என தற்போழுது வழங்கப்பெறுகிறது.
சிதம்பரம் நடராசர் கோயில்
விநாயகர் சந்நிதிகள்
முக்குறுணி விநாயகர், திருமுறை காட்டிய விநாயகர், பொல்லாப் பிள்ளையார், வல்லப கணபதி, மோகன கணபதி, கற்பக விநாயகர், நர்த்தன விநாயகர், திருமூல விநாயகர் என பல்வேறு விநாயகர் சந்நிதிகள் இக் கோயிலில் அமைந்துள்ளன.
அச்சிறுபாக்கம் ஆட்சீசுவரர் கோயில்
அகழ்வாராய்ச்சிகள்
இங்கு இடம்பெற்ற பல்வேறு தரப்பட்ட அகழ்வாராய்ச்சிகளின் போது முற்காலத்தில் பயன்படுத்தப்பட்ட பாத்திரங்கள் கண்டெடுக்கப்பட்டுள்ளன. தமிழ் நாட்டின் தொண்டை மண்டலப் பிரதேசத்தில் 6 ஆம் 7 ஆம் நூற்றாண்டு காலப்பகுதியில் இப்பாத்திரங்கள் தொடர்ந்து பயன்படுத்தப்பட்டுவந்துள்ளது. இத்தொண்டை மண்டலப் பிரதேசம் சங்க காலத்தில் பல்லவர்களின் அரசியல் செல்வாக்கு தழைத்தோங்கிய பிரதேசமாகக் காணப்படுகின்றது.
போக்குவரத்து
திருச்சி-சென்னை அதிவேக பாதையில் 79 ஆவது கிலோமீட்டர் தொலைவில் அச்சிறுபாக்கம் அமைந்துள்ளது.
சிதம்பரம் நடராசர் கோயில்
விநாயகர் சந்நிதிகள்
சிதம்பரம் கோவிலுக்குள் திருமுறைகள் இருப்பதை இங்குள்ள பொல்லாப் பிள்ளையாரே கூறினார் என தொன்மமொன்று உள்ளது.
அச்சிறுபாக்கம் ஆட்சீசுவரர் கோயில்
போக்குவரத்து
திருச்சி-சென்னை உடனான பகையிரதப் பாதையில் அச்சிறுபாக்கமே தலைமையகமாகும்.
சிதம்பரம் நடராசர் கோயில்
விநாயகர் சந்நிதிகள்
நவகிரக சந்நிதிகள்
அச்சிறுபாக்கம் ஆட்சீசுவரர் கோயில்
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:செங்கல்பட்டு மாவட்டத்திலுள்ள சிவன் கோயில்கள்
சிதம்பரம் நடராசர் கோயில்
விநாயகர் சந்நிதிகள்
பதஞ்சலி சன்னதி -
கம்பத்து இளையனார் சந்நதி -
கோவில்கள்
சிதம்பரம் நடராசர் கோவிலில், கோவிலுக்குள் பல்வேறு கோயில்கள் அமைந்திருக்கின்றன.
சிவகாமசுந்தரி அம்மன் கோவில் - மூன்றாவது பிரகாரத்தில் வடக்குப் பகுதியில் சிவகாமசுந்தரி அம்மன் கோவில் அமைந்துள்ளது. இந்த சன்னதி அருகே யமன் மற்றும் சித்திரகுப்தனுக்கு சிலைகள் அமைந்துள்ளன.
கோவிந்த ராஜபெருமாள் கோவில் -
பாண்டிய நாயகர் கோவில் - சிவகாம சுந்தரி கோவிலின் வடக்கே, பாண்டிய நாயகர் கோவில் அமைந்துள்ளது. இது முருகன் கோவிலாகும். இக்கோவிலில் ஆறுமுகம் கொண்ட முருகன், வள்ளி மற்றும் தேவசேனாவுடன் உள்ளார்.
நவலிங்க கோவில் - நவகிரகங்களால் வழிபடப்பட்ட இலிங்கங்கள் உள்ள கோவிலாகும்.
சபைகள்
சித்தசபை, கனகசபை, நடனசபை, தேவசபை, ராஜசபை ஆகிய ஐந்து சபைகள் சிதம்பரம் நடராஜர் கோயிலில் அமைந்துள்ளன. பேரம்பலம் என்பது தேவசபை என்றும், நிருத்த சபை என்பது நடனசபை என்றும், கனகசபை என்பது பொன்னம்பலம் எனவும் அறியப்பெறுகிறது.
கனகசபை
பொன்னம்பலத்தில் 28 தூண்கள் உள்ளன, இவை 28 ஆகமங்களையும், சிவனை வழிபடும் 28 வழிகளையும் குறிக்கின்றன, இந்த 28 தூண்களும் 64 + 64 மேற் பலகைகளை கொண்டுள்ளது, இது 64 ஆயகலைகளை குறிக்கின்றது, இதன் குறுக்கில் செல்லும் பல பலகைகள், மனித உடலில் ஓடும் பல ரத்த நாளங்களை குறிக்கின்றது.
பொன்னம்பலம்" சற்று இடது புறமாக அமைக்கப்பட்டுள்ளது, இது நம் உடலில் இதயத்தை குறிப்பதாகும்.இந்த இடத்தை அடைய ஐந்து படிகளை ஏற வேண்டும், இந்த படிகளை "பஞ்சாட்சர படி" என்று அழைக்கப்படுகின்றது, அதாவது "சி,வா,ய,ந,ம" என்ற ஐந்து எழுத்தே அது. "கனகசபை" பிற கோயில்களில் இருப்பதை போன்று நேரான வழியாக இல்லாமல் பக்கவாட்டில் வருகின்றது. இந்த கனக சபை தாங்க 4 தூண்கள் உள்ளன. இது 4 வேதங்களை குறிக்கின்றது,
தீர்த்தங்கள்
கோயிலில் சிவகங்கை, பரமானந்த கூபம், வியாக்கிரபாத தீர்த்தம், அனந்த தீர்த்தம், நாகச்சேரி, பிரம தீர்த்தம், சிவப்பிரியை, புலிமேடு, குய்ய தீர்த்தம், திருப்பாற்கடல் ஆகிய தீர்த்தங்கள் அமைந்துள்ளன.
மூலவர் தோற்றம்
மூலவர் திருமூலனாதர் சுயம்பு மூர்த்தியாக அருள்புரிகிறார்.
பொற் கூரையின் மேல் இருக்கும் 9 கலசங்கள், 9 வகையான சக்தியை குறிக்கின்றது.அர்த்த மண்டபத்தில் உள்ள 6 தூண்கள், 6 சாஸ்திரங்களையும்,அர்த்த மண்டபத்தின் பக்கத்தில் உள்ள மண்டபத்தில் உள்ள 18 தூண்கள், 18 புராணங்களையும் குறிக்கின்றது
சிதம்பர ரகசியம்
இச்சபையில் சபாநாயகரின் வலது பக்கத்தில் உள்ளது ஒரு சிறிய வாயில், அங்குள்ள திரை அகற்றபட்டு தீபாராதனை காட்டபடும். அங்கு திருவுருவம் இல்லாது, தங்கத்தால் ஆன வில்வ தளமாலை ஒன்று தொங்கவிடபட்டிருக்கும்.இதன் ரகசியம் இங்கு இறைவன் ஆகாய உருவில் இருக்கின்றார் என்பதுதான்.ஆகாயத்துக்கு ஆரம்பமும் ,முடிவும் கிடையாது ,அதை உணரத்தான் முடியும் என்பதை உணர்த்துவதேயாகும்.
வழிபாடு
உலகில் உள்ள அனை்தது சிவகலைகளும் சிதம்பரம் நடராசர் கோயிலிருந்து காலையில் புறப்பட்டு, இரவில் மீண்டும் கோவிலை வந்தடைகின்றன (இதில் திருவாரூர் தியாகராஜா் சுவாமியயை) தவிர என்று நம்பப்படுகிறது. இதன் காரணமாக மற்ற சிவாலயங்களை விட தாமதமாக இக்கோவிலில் அர்த்த சாம பூசை நடைபெறுகிறது.
இவ்வாறு அனைத்து சிவகலைகளும் சிதம்பரத்தில் ஒடுங்குவதால் பல்வேறு தலங்களுக்கு சென்று வழிபடுவதற்கு சிதம்பரத்தில் நடைபெறும் அர்த்தசாம பூசையில் கலந்து கொள்வது ஈடானதாகக் கருதப்படுகிறது.
ஆறு கால பூசை
சிதம்பரம் நடராசருக்கு தினந்தோறும் ஆறு காலப் பூசைகள் நடைபெறுகின்றன. ஆறு கால பூசையென்பது,
ஆண்டுக்கு ஆறு அபிசேகங்கள்
இந்து தொன்மவியல் கணக்கின் படி மனிதர்களது ஓர் ஆண்டு என்பது தேவர்களுக்கு ஒரு நாளாகும். ஒரு நாளில் ஆறு கால பூசைகள் நடைபெறுவது போல தேவர்கள் செய்யும் பூசையாக ஆண்டுக்கு ஆறு பூசைகள் சிதம்பரம் கோவிலில் நடைபெறுகின்றன. அவையாவன..
விழாக்கள்
தில்லை அருள்மிகு நடராஜர் கோயிலில் ஆண்டுதோறும் ஆனி மாதம் ஆனி திருமஞ்சனம் தேர்திருவிழாவும், மார்கழி மாதம் மார்கழி ஆருத்ரா தரிசன தேர்திருவிழாவும் என இரு முறை திருவிழாக்கள் மிகச்சிறப்பாக நடைபெறும். இத்திருவிழாக்களில் பல்லாயிரக்கணக்கான மக்கள் கலந்து கொண்டு திருத்தேர் வடம் பிடித்து இழுத்து தரிசனம் செய்வார்கள். தில்லை ஸ்ரீ நடராஜர் கோயிலில் மேற்கு கோபுரம் எழுந்தருளியுள்ள குமரக்கோட்டம் அருள்மிகு வள்ளி தேவசேனா சமேத ஸ்ரீ செல்வ முத்துக்குமாரசுவாமி ஆலயத்தில் கந்த சஷ்டி சூரசம்ஹாரம் பெருவிழா சிறப்பாக நடைபெறும்.
நால்வர்
சைவப்பெரியோர்களான நாயன்மார்கள் பாடிய தேவாரத்தில் சிதம்பரம் பற்றி கூறப்பட்டுள்ளதாலும், நாயன்மார்கள் நால்வரும் இங்கு வந்து பாடியதாலும் இது பாடல் பெற்ற தலம் என்று அழைக்கப்படுகின்றது. மேலும் பஞ்சபூதங்களில் ஒன்று எனக்கூறப்படும் ஆகாசம் வடிவில், சிவன் இருக்கிறார் என்பதை குறிப்பால் உணர்த்தும் வகையில் சிதம்பர ரகசியம் அமைக்கப்பட்டுள்ளது. இரத்தினத்தால் செய்யப்பட்ட நடராசர் விக்கிரகமும், ஆதிசங்கரர் அளித்த ஸ்படிக லிங்கமும், இன்றும் சிதம்பர ஆலயத்தில் பூஜித்து வரப்படுகிறது.
ஆழ்வார்கள்
இவ்வாலயத்தில் உள்ள ஆயிரங்கால் மண்டபம் எனப்படும் ஆயிரம் தூண்கள் கொண்ட மண்டபம், சிற்பக்கலைக்கும், கட்டடக் கலைக்கும் பெயர் பெற்றது. இதை நிபுணர்கள் கட்டடக்கலையின் அற்புதம் என்று புகழ்கின்றனர்.
நாட்டியம்
நடனக்கலைகளின் தந்தையான சிவபெருமானின் நடனமாடும் தோற்றம் நடனராசன் எனப்படுகிறது. இது மருவி நடராசன் எனவும் அழைக்கப்படுகிறது. சிவபெருமானில் பலவகையான நடனங்களில் இத்தலத்தில் ஆனந்த தாண்டவம் நிகழ்கின்றது. சிதம்பரம் கோவிலில், நாட்டியாஞ்சலி என்ற நாட்டிய விழா ஒவ்வொரு வருடமும் நடைபெறுகிறது. இங்கு உலகில் பல்வேறு இடங்களில் நாட்டியம் பயிலும் கலைஞர்கள், தங்களுடைய நாட்டியத்தை அர்ப்பணமாக வழங்குகின்றனர். கலைஞர்கள் இங்கு வந்து நாட்டியார்ப்பணம் செய்வதை ஒரு பெருமையாக கருதுகின்றனர்.
கல்வெட்டுகள்
பக்தி இலக்கியத்திலும், சங்க இலக்கியத்திலும் தில்லை சிவனைப் பற்றி பாடப்பெற்றுள்ளது. சோழ மன்னர்கள் பலர், இந்த ஆலயத்திற்கு பணி புரிந்துள்ளனர், இங்குள்ள ஆலயத்தில் உள்ள கல்வெட்டுகளிலிருந்தும், பொற்கூரையினாலும் நாம் அறிந்துகொள்ள முடியும். சோழர்களுக்குப்பின் பாண்டிய மன்னர்களும், விஜயநகர பேரரசின் கிருஷ்ண தேவராயர் கோவிலின் இராஜ கோபுரம் மற்றும் தஞ்சை நாயக்க மன்னர்கள் கோயிலின் பிரகாரங்கள் கனகசபை உட்பட ஒன்பது மண்டபங்களை கட்டியதாகவும் பல்வேறு  திருப்பணிகள் பலபுரிந்ததாகவும் கல்வெட்டுகளின் மூலம் அறியப்படுகிறது.
நூல்கள்
தமிழகத்திலுள்ள கோவில்களில் அதிகமான நூல்களினாலும், பாடல்களினாலும் போற்றப்படுகின்ற கோவிலாக சிதம்பரம் நடராசர் கோயில் உள்ளது. இத்தலத்தினைப் பற்றி நாற்பத்தி நான்கு நூல்களில் குறிப்பிடப்பட்டுள்ளன. அவை பின்வருமாறு.
கோயில் நிர்வாகம்
தில்லை நடராசர் கோவில் சோழர்களால்  நிர்வகிக்கபட்டு வந்தது. பின்னர் விஜயநகர மன்னர்களாலும் தஞ்சை நாயக்க மன்னர்களின் கீழ் நிர்வகிக்கப்பட்டு வந்த நிலையில் தமிழக அரசு பெரும்பாலான கோவில்களை இந்து அறநிலையத்துறையின்கீழ் கொண்டு வந்துள்ளது. தற்போது ஆலயத்தை இந்து அறநிலையத்துறையின் கட்டுப்பாட்டின் கீழ் கொண்டுவர உத்தரவு பிறப்பிக்கப்பட்டது என்றாலும், அதற்கு முன்பே எம். ஜி. ராமச்சந்திரன் முதல்வராக இருந்தபோதே சிதம்பரம் கோவிலுக்கு நிர்வாக அதிகாரியை நியமிக்க 5–8–1987 அன்று அரசாணை பிறப்பிக்கப்பட்டது. தொடர்ந்து பல ஆண்டுகளாக தீட்சிதர்கள் கட்டுப்பாட்டில் இருந்துவரும் இந்தக் கோயிலில் பல்வேறு முறைகேடுகள் நடப்பதாக எழுந்த புகார்களின் பின்னணியில் ,2008 பிப்ரவரியில் சிதம்பரம் நடராசர் கோவிலை தமிழக அரசு கையகப்படுத்தியது. இதை எதிர்த்து தீட்சிதர்கள் தொடுத்த வழக்கை சென்னை உயர்நீதிமன்றம் தள்ளுபடி செய்தது. உச்சநீதிமன்றத்தில் தீட்சிதர்கள் மேல்முறையீடு செய்தனர். இந்த வழக்கில் தீர்ப்பளித்த நீதிபதிகள், நடராசர் கோவிலை தமிழக அரசு ஏற்றது செல்லாது என்றும், தீட்சிதர்கள் நிர்வாகத்தில்தான் கோயில் இருக்க வேண்டும் என்று கூறினர். முறைகேடு குறித்து புகார் வந்தால் அதை சரிசெய்ய கோவில் நிர்வாகத்துக்கு தமிழக அறநிலையத் துறை பரிந்துரைகள் வழங்கலாம் அல்லது புகார்கள் குறித்து விசாரிக்க நடவடிக்கை எடுத்து அதை மேற்பார்வையிடலாம் என்று கூறியுள்ளனர். மேலும், சிதம்பரம் நடராசர் கோவிலை பொது தீட்சிதர்கள் தான் கட்டினார்கள் என்பதற்கான ஆதாரமும் நீதிமன்றத்தில் நிரூபிக்கப்படவில்லை.
கும்பாபிஷேகம்
இக்கோயிலில் 28 ஆண்டுகளுக்குப் பிறகு 1.5.2015 வெள்ளிக்கிழமை கும்பாபிஷேகம் நடைபெற்றது. யாக சாலையிலிருந்து கடம் புறப்பட்டு காலை 8.00 மணிக்கு சிவகாமசுந்தரி சமேத நடராசர் வீற்றுள்ள சித்சபை, ராஜ்ய சபை எனப்படும் ஆயிரங்கால் மண்டபம் மற்றும் நான்கு ராஜகோபுரங்களுக்கு ஒரே நேரத்தில் கும்பாபிஷேகம் நடைபெற்றது. 8.25 மணிக்கு மகா தீபாராதனை காட்டப்பட்டது. இரவில் தெருவடைச்சான் வீதி உலா சிறப்பாக நடைபெற்றது.
வெளி இணைப்புகள்
பகுப்பு:இந்துக் கோயில் கட்டிடக்கலை பகுப்பு:இந்தியக் கோயில்கள் பகுப்பு:இந்து யாத்திரைத் தலங்கள் பகுப்பு:சிதம்பரம் நடராசர் கோயில் பகுப்பு:பஞ்சபூத தலங்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:பஞ்ச தாண்டவ தலங்கள் பகுப்பு:பஞ்ச சபை பகுப்பு:நாயன்மார் அவதாரத் தலங்கள் பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:திருவிசைப்பாத் திருப்பல்லாண்டு திருத்தலங்கள்
இங்குரி அணை
இங்குரி அணை (Inguri Dam) சியார்சியாவில் உள்ள இங்குரி ஆற்றில் கட்டடக்கலை நயத்துடன் கட்டப்பட்ட நீர்மின் அணையாகும். இது உலகின் மிக உயரமான கான்கிரிட் அணையாகும். இந்த அணை 272 மீட்டர் உயரம் உடையது. ஜ்வாரி நகரத்தின் வடக்கு பகுதியில் இந்த அணை அமைந்துள்ளது. இது இங்குரி நீர்மின்சார உற்பத்தி நிலையத்தின் ஒரு பகுதியாகும்.
மேற்கோள்கள்
பகுப்பு:ஜோர்ஜியா அணைகள்
புழுதிக்குளம் ஊராட்சி
புழுதிக்குளம் ஊராட்சி (Pulithikulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள முதுகுளத்தூர் வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1346 ஆகும். இவர்களில் பெண்கள் 660 பேரும் ஆண்கள் 686 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நடைமுறைப்படி
டெ ஃபேக்டோ  (De facto) அல்லது நடைமுறைப்படி என்ற சட்ட வழக்குச்சொல் இலத்தீன் மொழியிலிருந்து பெறப்பட்டதாகும். இதன் பொருள் நடப்பு வழக்கத்தின்படி என்பதாகும். இது பொதுவாக சட்டம், அரசமைப்பு, விதிமுறை தொடர்பில் சட்டப்படி என்பதற்கு மாறாகப் பயன்படுத்தப்படுகிறது. சட்டப்படி என்பது இயற்றப்பட்ட சட்டவிதிமுறைகளில் வரையறுக்கப்பட்டவாறு நிறுவப்பட்டது எனவும் நடைமுறைப்படி என்பது நிலவும் வழக்கங்களுக்கொற்ப நிறுவப்பட்டது எனவும் பொருள்படும்.
மேற்சான்றுகள்
பகுப்பு:இலத்தீன் சொற்களும் சொற்சரங்களும் பகுப்பு:சட்டம்
அறை (இடம்)
thumb|200px|வீடொன்றில் உள்ள வரவேற்பு அறையின் ஒரு பகுதி அறை என்பது, கட்டிடங்கள் அல்லது அது போன்ற வேறு அமைப்புக்களில் சுவர்களால் பிரித்து வேறாக்கப்பட்டுள்ள ஒரு இடம் ஆகும். இவ்வாறான இடப் பிரிவுகளின் அளவு, தன்மை பயன்பாடு என்பவை வேறுபாட்டு இருந்தாலும் எல்லாவற்றையும் அறை என்னும் பொதுப் பெயரால் குறிப்பிடலாம். எல்லாவகையான கட்டிடங்களிலும் அறைகள் உள்ளன. பெரும்பாலான கட்டிடங்களில் ஒன்றுக்கு மேற்பட்ட அறைகள் இருக்கும். பெரிய கட்டிடங்களில் அறைகள் நூற்றுக்கணக்கிலும் இருக்கக்கூடும். சில கட்டிடங்களில் உட்பிரிவுகள் இல்லாவிட்டால் முழுக்கட்டிடமுமே ஒரு அறையாகும். சிறிய குடிசை வீடுகளை இதற்கு எடுத்துக்காட்டாகக் கொள்ளலாம். மேற்கூறியவாறான இடப்பிரிவுகளின் அளவு மிகவும் பெரிதாக இருந்தால் அவற்றைக் கூடம், மண்டபம் போன்ற பெயர்களால் குறிப்பிடுவது வழக்கம்.
வகைகள்
அறைகள் அவற்றில் பயன்பாட்டைப் பொறுத்து வெவ்வேறு பெயர்களால் அழைக்கப்படுகின்றன. எடுத்துக்காட்டாக வீடுகளில், படுப்பதற்குப் பயன்படும் அறை, படுக்கையறை என்றும், சமைப்பதற்குப் பயன்படும் அறை சமையலறை என்றும், உணவு உண்பதற்குப் பயன்படும் அறை சாப்பாட்டறை என்றும் அழைக்கப்படுகின்றன.
எல்லா அறைகளிலும் அடிப்படைக் கூறுகளாக தரை, சுவர்கள், கூரை என்பன காணப்படும். அரைகளின் பயன்பாடு, தேவை, முக்கியத்துவம் என்பவற்றைப் பொறுத்து அறைகளில் சாளரங்கள், உட்கூரைகள் போன்ற கூடுதல் அம்சங்களும் இருப்பதுண்டு. மனிதர்கள் வாழ்வதற்கும், இருந்து வேலைகளைச் செய்வதற்கும் பயன்படும் அறைகள் நல்ல காற்றோட்டம், போதிய வெளிச்சம் ஆகியவற்றைக் கொண்டிருக்க வேண்டும் என்பதால் இத்தகைய அறைகளில் சாளரங்கள் அமைக்கப்படும். பொருட்களைக் களஞ்சியப் படுத்துவதற்கான அறைகள் போன்றவற்றுக்கு சாளரங்கள் அவசியம் இல்லை.
கட்டிட விதிகள்
thumb|200px|சாப்பாட்டு அறையின் ஒரு பகுதி கட்டிட அமைப்புகளைக் கட்டுப்படுத்துவதற்காக உருவாக்கப்படும் விதிமுறைகள் மக்களின் பொதுவான நன்மைகருதி, அறைகளுக்கான நீளம், அகலம், உயரம் போன்றவற்றுக்கான ஆகக்குறைந்த அளவுகள் எவ்வளவு இருக்கவேண்டும் என விதிப்பது உண்டு. இந்த அளவுகளும், அறைகளின் பயன்பாட்டுக்கேற்ப வேறுபடும். பொதுவாக வீடுகள் தொடர்பான இவ்வாறான விதிகள் படுக்கையறை, சமையலறை போன்றவற்றின் அளவுகளில் கூடிய கவனம் செலுத்துகின்றன. பிற கட்டிட வகைகள் தொடர்பிலும் அறைகளின் அளவுகளுக்கான சிறப்புத்தேவைகள் இருக்கும்.
பன்னாட்டுக் கட்டிட விதிக்கோவை, சமையலறை தவிர்ந்த ஏனைய மனிதர் வாழக்கூடிய அறைகளின் அகலம் 7 அடிகளுக்குக் (2134 மிமீ) குறைவாக இருக்கக்கூடாது என விதித்துள்ளது. அத்துடன் இவ்விதிகளின்படி இவ்வாறான அறைகளில் தரையில் இருந்து உட்கூரையின் உயரமும் 7 அடிக்குக் (2134 மிமீ) குறைவாக இருக்கக்கூடாது. வீடுகளைப் பொறுத்தவரை ஒவ்வொரு வீட்டிலும் ஒரு அறையாவது 120 சதுர அடிகளுக்குக் (13.9 சதுர மீட்டர்) குறையாத பரப்பளவு கொண்டதாக இருக்கவேண்டும் என்பதும், மனிதர் வாழக்கூடிய ஏனைய அறைகள் 70 சதுர அடிகளுக்குக் (6.5 சதுர மீட்டர்) குறைவாக இருக்கக்கூடாது என்பதும் பன்னாட்டுக் கட்டிட விதிக்கோவையின் ஆலோசனைகளில் அடங்குகின்றன.
மனிதர்கள் வாழ்வதற்கும், நீண்டநேரம் இருந்து பணிபுரிவதற்குமான அறைகளுக்குத் தேவையான சாளரங்களின் அளவுகள் தொடர்பாகவும் கடைப்பிடிக்கவேண்டிய விதி முறைகள் உள்ளன. பொதுவாக ஒரு அறையின் பரப்பளவின் குறிப்பிட்ட பங்கு அல்லது நூற்றுவீத அளவுக்குச் சமமான பரப்பளவு கொண்ட சாளரங்கள் அமைக்கப்படவேண்டும் என விதிக்கப்படுவது உண்டு.
பிற நடைமுறைகள்
கட்டிட விதிமுறைகளுக்குப் புறம்பாக, பொதுவான வடிவமைப்பு நடைமுறைகளில் சில அறைகளிலிருந்து வெளியிலுள்ள காட்சிகளைப் பார்ப்பதற்கான வசதிகள் செய்யப்படுவது விரும்பப்படுகிறது. இவ்வறைகளில் பெரிய அளவான சாளரங்களை அமைத்து இத்தேவையை நிறைவு செய்கின்றனர். சில அறைகள் கூடிய தரத்தையும், அழகையும் தரக்கூடிய கட்டிடப் பொருள்களைப் பயன்படுத்தி முடிப்புச் செய்யப்படுகின்றன. முக்கியத்துவம் குறைந்த அறைகளில், சீமெந்துப் பூச்சே முடிப்பாக அமைவது உண்டு. சில சமயங்களில் இது நிறமூட்டப்பட்டிருக்கும். முக்குயமான அறைகளில், விலையுயர்ந்த முடிப்புக்களைப் பயன்படுத்துவர். வெண்களி ஓடுகள்; கருங்கல், சலவைக்கல் போன்றவற்றிலாலான ஓடுகள்; கம்பளத் தரைவிரிப்புக்கள், மரப் பலகைகள், ஓடுகள் என்பன போன்ற பலவகையான முடிப்புக்கள் உள்ளன. இது போல நிறப்பூச்சுக்கள், வெண்களி ஓடுகள், சுவர்த் தாள்கள், மரப் படல்கள் போன்ற ஏராளமான முடிப்புக்களுடன் அறைகள் உள்ளன.
அழகு மட்டும் அறைகளுக்கான முடிப்புக்களை முடிவு செய்வதற்கான காரணியாக அமைவதில்லை. செலவு, நீடித்துழைக்கும் தன்மை, இலகுவாகத் தூய்மை பேணக்கூடிய தன்மை; உடற்பயிற்சி, விளையாட்டு, நடனம் போன்ற செயற்பாடுகளுக்கு தரைகள் சற்று மீள்தன்மையுடன் கூடியவைக்யாக இருக்கவேண்டிய தேவை; குளிரான இடங்களில் வெறுங்காலுடன் நடக்கும் போது தரை வெதுவெதுப்பாக இருக்கவேண்டியமை போன்ற பலவும் அறைகளுக்கான முடிப்புக்களைத் தெரிவு செய்வதில் கவனிக்கப்படுகின்றன.
அறைகளின் அமைவிடம்
thumb|250px|left|வீடொன்றில் இருக்கக்கூடிய முக்கிய அறைகளுக்கு இடையிலான செயற்பாட்டுத் தொடர்புகளைக் காட்டும் வரைபடம் ஒரு கட்டிடத்தில் அறைகளின் அமைவிடங்கள் தற்செயலாகவோ அல்லது எழுந்தமானமாகவோ அமைவதில்லை. பல காரணிகளால் அறைகள் குறிப்பிட்ட இடங்களில் அமைகின்றன. முன்னர் எடுத்துக்காட்டியவாறு சாளரங்களின் தேவை இருக்கும்போது அறைகள் வெளிச் சுவர்களை அண்டி அமைந்திருக்க வேண்டிய தேவை ஏற்படுகிறது. உள்ளேயிருந்தபடி வெளிக் காட்சிகளைப் பார்க்கக்கூடிய வசதிகள் வேண்டும்போது வெளியே நல்ல காட்சிகள் இருக்கக்கூடிய கட்டிடத்தின் பகுதிகளில் அறைகள் அமைக்கப்படுகின்றன.
அறைகளுக்குள் நிகழும் செயற்பாடுகள் எப்போதும் அவ்வறைகளோடு மட்டும் தொடர்புடையவையாக இருப்பதில்லை. இச் செயற்பாடுகள் பிற அறைகளின் செயற்பாடுகளோடு தொடர்புகளையும் கொண்டிருக்கின்றன. எடுத்துக்காட்டாகச் சமையலறையில் நிகழும் சமைத்தல் செயற்பாடு சாப்பாட்டு அறையின் உணவு அருந்தும் செயற்பாட்டோடு தொடர்புடையது. இலகுவாக உணவுகளைக் கொண்டுவந்து பரிமாறும் வசதிகளுக்காக இவ்வறைகள் அருகருகே இருப்பது வசதியாக இருக்கும். இவ்வாறான தேவைகளும் பிற அறைகள் தொடர்பில் அறைகளின் அமைவிடம் அமைவதற்குக் காரணமாக உள்ளன.
thumb|350px|செயற்பாட்டுத் தொடர்புகளுக்கு அமைய ஒரு வீட்டில் அறைகள் அமைந்திருக்கும் விதத்தைக் காட்டும் கிடைப்படம் சமூக, பண்பாட்டுத் தேவைகளும் அறைகளின் இட அமைவில் தாக்கம் கொண்டுள்ளன. பொதுப் பகுதி, ஓரளவு பொதுத் தன்மை கொண்ட பகுதி, தனிப்பட்ட பகுதி போன்ற வேறுபாடுகளும் அறைகளின் அமைவிடத் தன்மைக்குக் காரணமாகின்றன. பொதுவாக வீடுகளிலும், பிறவகைக் கட்டிடங்களிலும் வெளியாரை வரவேற்கும் அறைகள் வாயிலை அண்டி அமைவதையும், வெளியாரோடு தொடர்பற்ற பகுதிகள் வாயிலோடு நேரடித் தொடர்பின்றி அமைவதையும் காணமுடியும். சில பண்பாடுகளில் வீடுகளிலும், பிற பொதுக் கட்டிடங்களிலும்கூட ஆண்கள் பெண்களுக்கான அறைகளின் அமைவிடங்களில் சில வேறுபாடுகள் இருப்பதைக் காண முடியும். எடுத்துக்காட்டாகப் பெண்களுக்கான பகுதிகள் ஆண்களுடையவற்றைக் காட்டிலும் கூடிய அளவுக்குப் பொதுப் பகுதிகளிலிருந்து விலகி அமைந்திருப்பது உண்டு.
இந்தவகையில், மரபு வழியான நம்பிக்கைகளின் தாக்கமும் அறைகளின் இட அமைவில் இருப்பதுண்டு. சோதிடம், மரபுவழிச் சிற்பநூல்கள் போன்றவற்றில் அறைகளின் அமைவிடங்களுக்கான விதிகள் உள்ளன. இவையும் ஒரு கட்டிடத்தில் அறையொன்றின் அமைவிடத்தைத் தீர்மானிக்கும் காரணிகளாக அமைவது உண்டு.
உசாத்துணைகள்
பகுப்பு:கட்டிடப் பகுதிகள்
மாதவரம் (சட்டமன்றத் தொகுதி)
மாதவரம் சட்டமன்றத் தொகுதி, (Madavaram Assembly constituency) சென்னை மாவட்டத்தின் ஒரு சட்டமன்றத் தொகுதியாகும். இதன் தொகுதி எண் 9. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதி மறுசீர‌மைப்பு
தொகுதி மறுசீரமைப்பில் மாதவரம் தொகுதி 2011 தேர்தலில் புதிதாக உருவாக்கப்பட்டது.
தொகுதியில் அடங்கியுள்ள பகுதிக‌ள்
அம்பத்தூர் வட்டம் (பகுதி)
கீழ்கொண்டையூர், ஆலந்தூர், பாண்டேஸ்வரம், அரக்கம்பாக்கம், மோரை, மேல்பாக்கம், கதவூர், வெள்ளச்சேரி, பாலவேடு, வெள்ளானூர், பொத்தூர், பம்மதுகுளம், தீர்க்ககிரியம்பட்டு, பாலவயல், விளாங்காடு பாக்கம், சிறுகாவூர், அரியலூர், கடப்பாக்கம், சடையன்குப்பம், எலந்தஞ்சேரி, மாத்தூர், மஞ்சம்பாக்கம், கொசப்பூர், செட்டி மேடு, வடம்பெரும்பாக்கம், லயான், பாயசம்பாக்கம், கிராண்ட் லயான், அழிஞ்சிவாக்கம், அத்திவாக்கம்ம், வடகரை, சூரப்பட்டு, கதிர்வேடு மற்றும் புத்தகரம் கிராமங்கள்.
நாரவாரிக்குப்பம் (பேரூராட்சி), புழல் (பேரூராட்சி) மற்றும் மாதவரம் (நகராட்சி).
நெற்குன்றம், செக்கஞ்சேரி, சூரப்பட்டு, சோத்துபெரும்பேடு, காரனோடை, ஆத்தூர், புது எருமை, வெட்டிப்பாளையம், பழைய எருமைவெட்டிப்பாளையம், சோழவரம், ஒரக்காடு, புதூர், கண்டிகை, மாரம்பேடு, கும்மனூர், ஆங்காடு, சிருணியம், செம்புலிவரம், நல்லூர், அலமாதி, ஆட்டந்தாங்கல், விஜயநல்லூர் மற்றும் பெருங்காவூர் கிராமங்கள்.
பாடியநல்லூர் (சென்சஸ் டவுன்). .
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருவள்ளூர் மாவட்டம் பகுப்பு:தமிழ்நாடு சட்டமன்றத் தொகுதிகள்
ஆசிய நெடுஞ்சாலை 11
ஆசிய நெடுஞ்சாலை 11 அல்லது ஏஎச்11 (AH11), ஆசிய நெடுஞ்சாலைகள் வலையமைப்பின் ஒரு பகுதியாகும். லாவோசில் உள்ள வியெண்டியான் என்னும் இடத்திலிருந்து, கம்போடியாவிலுள்ள சிகானூக்வில்லி, வரை செல்லும் இந்த நெடுஞ்சாலை, ஆசியாக் கண்டத்தைச் சேர்ந்த 2 நாடுகளூடாகச் செல்கிறது. இதன் மொத்த நீளம் 1,588 கிலோமீட்டர்.
ஏச்12 ஐ லாவோசின் "வியெண்டியான்" என்னும் இடத்தில் சந்திக்கும் இந்தச் சாலை, ஏஎச்15, ஏஎச்16, ஏஎச்1 ஆகிய நெடுஞ்சாலைகளை வெட்டிச் செல்கிறது.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
தேவி ஸ்ரீ கருமாரி அம்மன்
மேற்கோள்கள்
பகுப்பு:1974 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள்
உலக நாடுகள் சங்கம்
உலக நாடுகள் சங்கம்  (League of Nations, LON) என்ற பன்னாட்டுக் கழகம் பாரிசு அமைதி மாநாட்டின்படி முதல் உலகப் போர் முடிந்த பின்னர் எதிர்காலத்தில் இத்தகைய போர்கள் நடைபெறா வண்ணம் காக்க ஏற்படுத்தப்பட்ட ஒரு பன்னாட்டு அமைப்பு. ஐக்கிய நாடுகள் நிறுவனத்தின் முன்னோடியான இதுவே தனது முதற் குறிக்கோளாக அமைதிப் பேணலைக் கொண்ட முதல் நிரந்தர பன்னாட்டு உலகப் பாதுகாப்பு அமைப்பாகும். உலக அமைதி மற்றும் பாதுகாப்பை உருவாக்க ஒரு சட்டப்பிரிவும் வெர்சேல்ஸ் உடன்படிக்கையில் இடம்பெற்றிருந்தது. பன்னாட்டுக்கழகம் நிறுவப்படுவதற்குக் காரணமாக இருந்தவர் அமெரிக்க அதிபர் ஊட்ரோ வில்சன். இதற்காக அவர் 1919 ஆம் ஆண்டு அமைதிக்கான நோபல் பரிசைப் பெற்றார். பாரிஸ் நகரில் நடைபெற்ற பேச்சு வார்த்தைகளின்போது பன்னாட்டுக்கழகம் அமைப்பதற்காகப் பெருமுயற்சி எடுத்தார். 1920 ஆம் ஆண்டு பன்னாட்டுக்கழகம் உருவாக்கப்பட்டது. இதன் தலைமையகம் ஜெனீவாவில் இருந்தது. தனது உச்சநிலையில், 28 செப்டம்பர் 1934 முதல் 23 பெப்ரவரி 1935 வரை, 58 உறுப்பினர்களைக் கொண்டிருந்தது. அதனுடைய வரைமொழியின்படி, கூட்டுப் பாதுகாப்பு மூலமாக போர்த்தடுப்பு, ஆயுதங்கள் குறைப்பு, பன்னாட்டு முறையீடுகளுக்குப் பேச்சுவார்த்தைகள் மூலம் தீர்வு காணுதல் மற்றும் பன்னாட்டு மத்தியஸ்தம் ஆகியவற்றை முதன்மையான நோக்கங்களாகக் கொண்டிருந்தது. மேலும் தொழிலாளர் நலன், பழங்குடியினர் உரிமை பாதுகாப்பு, மனித அடிமைகள் போக்குவரத்து, போதை மருந்து கடத்தல், ஆயுதக் கடத்தல், உலக நலன் மற்றும் சுகாதாரம், போர்க்கைதிகள் போன்ற பல பிரச்சினைகளும் இவ்வமைப்பால் கவனிக்கப்பட்டது.
த. ஸ்டாலின் குணசேகரன்
'''த. ஸ்டாலின் குணசேகரன்''' எழுத்தாளர். ஈரோடு மாவட்டத்தைச் சேர்ந்த வழக்குரைஞர், சிறந்த மேடைப் பேச்சாளர். ஈரோடு மக்கள் சிந்தனைப் பேரவைத் தலைவர் “விடுதலை வேள்வியில் தமிழகம்” என்கிற ஆய்வு நூலைத் தொகுத்ததன் பலனாகச் சுதந்திரப் போராட்டத்தின் வரலாற்றுப்பதிவுகளைப் பதியச் செய்தவர். பொதுவுடமை, தேசிய உணர்வு, ஆகிய சிந்தனைகளால் இளமைப் பருவத்திலேயே ஈர்க்கப்பட்டு, அவற்றின் வழி இலட்சிய இளைஞராய் வார்க்கப்பட்டவர். இவர் 2005 முதல் ஈரோடு நகரில் புத்தகத் திருவிழா நடத்தி வருகிறார்.
உலக நாடுகள் சங்கம்
பன்னாட்டுக் கழகத்தின் சாதனைகள்
நூறாண்டுகளுக்கும் மேலாக நாடுகள் கொண்டிருந்த எண்ணங்களிலிருந்து ஒரு திருப்புமுனையாக பன்னாட்டளவில் பாதுகாப்பு தேடும் ஓர் அமைப்பாக உலகநாடுகள் சங்கம் அமைந்தது. இதற்கென தனி படைத்துறை இல்லாததனால், தனது தீர்மானங்களை செயல்படுத்தவும், பொருளியல் தடைகளை நிலைநிறுத்தவும் அல்லது தேவையான நேரங்களில் படை ஒன்றை அனுப்பவும் பேராற்றல் நாடுகளை நாடவேண்டி வந்தது. ஆனால் அந்நாடுகள் மிகுந்த தயக்கம் காட்டின.
த. ஸ்டாலின் குணசேகரன்
இளமை
பள்ளி மாணவனாக யிருந்த போது, “பாரதி இளைஞர் மன்றம்” என்கிற இளைஞர் அமைப்பைத் தோற்றுவித்தார். இந்த அமைப்பு வெள்ளி விழாக் கண்டுள்ளது. இவர் பகத்சிங் இளைஞர் மன்றம், இளைஞர் எழுச்சி இயக்கம், மக்கள் சிந்தனைப் பேரவை போன்ற பொது இளைஞர் அமைப்புகளையும் நிறுவி இவற்றின் வாயிலாக இந்திய இளைஞர்களுக்குத் தேசப்பற்றை ஏற்படுத்த பல்வேறு பணிகள் செய்து வருகிறார்.
உலக நாடுகள் சங்கம்
பன்னாட்டுக் கழகத்தின் சாதனைகள்
பொருளியல் தடைகள் உறுப்பினர் நாடுகளிலும் தாக்கமேற்படுத்தியதால் அவற்றை செயல்படுத்தவும் தயங்கின. இரண்டாம் இத்தாலி அபிசீனியப் போரின்போது, இத்தாலிய படைவீரர்கள் செஞ்சிலுவை மருத்துவ கூடாரங்களைத் தாக்குவதாக சங்கம் குற்றஞ்சாட்டியபோது பெனிட்டோ முசோலினி " குருவிகள் சண்டைக்கே சங்கம் சிறந்தது, பருந்துகள் சண்டைக்கல்ல" என்று மொழிந்தார்.
த. ஸ்டாலின் குணசேகரன்
இளமை
1980 ஆம் ஆண்டில் சிக்கய நாயக்கர் கல்லூரி மாணவர் பேரவைத் தலைவராகத் தேர்வு செய்யப்பட்டு, அதே ஆண்டில் பெரியார் மாவட்டத்தின் அனைத்துக் கல்லூரி மாணவர் பேரவைத் தலைவராகவும் தேர்வு செய்யப்பட்டார். 1985 ஆம் ஆண்டில், சோவியத் நாட்டின் தலைநகராகிய மாஸ்கோவில் நடைபெற்ற அகில உலக மாணவ இளைஞர் மாநாட்டில் இந்தியாவின் பிரதிநிதிகளில் ஒருவராகத் தேர்வு செய்யப்பட்டுக் கலந்து கொண்டார். அனைத்திந்திய மாணவர் பெருமன்றத்தின் மாநிலத் தலைவராகவும், பல ஆண்டுகள் பணிபுரிந்துள்ளார்.
உலக நாடுகள் சங்கம்
பன்னாட்டுக் கழகத்தின் சாதனைகள்
பல வெற்றிகளையும் சில தோல்விகளையும் 1920களில் சந்தித்த உலகநாடுகள் சங்கம் 1930களில் அச்சு நாடுகளின் ஆக்கிரமிப்பிற்கு எதிராக செயலற்றுப் போனது. மே 1933இல் செருமனி அரசால் தமது சிறுபான்மை உரிமைகள் மீறப்படுவதாக, பிரான்சு பெர்ன்ஹெய்ம் என்ற யூதர் மேல் சிலேசியாவில் முறையீடு செய்தார். இதன் விளைவால் இப்பகுதியில், 1937ஆம் ஆண்டு ஒப்பந்தம் முடிவிற்கு வரும்வரை, பல ஆண்டுகள் செருமானியர்களின் யூத எதிர்ப்பு சட்டங்கள் தள்ளிப்போடப்பட்டன. 1937க்குப் பிறகு சங்கத்தின் அதிகாரத்தை நீடிக்க மறுத்து யூத இனவழிப்பு செயல்களில் ஈடுபட்டனர்.
த. ஸ்டாலின் குணசேகரன்
எழுத்தாளர்
“ஜீவா முழக்கம்” இதழில், பொன்விழா மலரைத் தயாரிக்கும் பொறுப்பு ஸ்டாலின் குணசேகரனுக்குத் தரப்பட்டது. அதற்காக இந்தியா முழுவதும் பயணம் செய்து ஆய்வுகள் மேற்கொண்ட போதுதான் இந்திய சுதந்திரப் போராட்ட வரலாற்றில் தமிழகத்தின் பங்கு பற்றி போதிய அளவு தெரிவிக்கப்படவில்லை என்பது தெரியவந்தது. எனவே வரலாற்று ஆய்வாளர்கள், நிபுணர்கள், தேதியச் சிந்தனை மிக்க தலைவர்கள், தியாகிகள் என்று பலரையும் கண்டு அவர்கள் தந்த தகவல்களை வெவ்வேறு அறிஞர்களைக் கொண்டு கட்டுரையாக்கி “விடுதலை வேள்வியில் தமிழகம்” என்ற நூலை வெளியிட்டுள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:இந்திய வழக்கறிஞர்கள் பகுப்பு:ஈரோடு மாவட்ட நபர்கள்
உலக நாடுகள் சங்கம்
வெளியிணைப்புகள்
பகுப்பு:பன்னாட்டு அமைப்புகள்
இரிஞ்ஞாலகுடா
இரிஞ்சாலகுடை (Irinjalakuda; (ഇരിഞ്ഞാലക്കുട)) இந்தியாவில் உள்ள கேரளாவின்  திருச்சூர் மாவட்டத்தில் அமைந்துள்ள ஒரு  நகரம். இரிஞ்சலகுடா நகராட்சி 11.24 சதுர கிலோமீட்டர் பரப்பளவில் பிப்ரவரி 8, 1936 இல் உருவாக்கப்பட்டது.
மேற்கோள்கள்
பகுப்பு:திருச்சூர் மாவட்டத்தில் உள்ள ஊர்களும் நகரங்களும்
அமராவதி ரயில்வே நிலையம்
அமராவதி ரயில்வே நிலையம் இந்தியாவில் மராட்டியம் மாநிலம்  அமராவதில் உள்ளது.இது , ஹவுரா- நாக்பூர்-மும்பை தொடர்பில் , பட்நேரா ரயில்வே நிலையத்துடன் இணைப்பில் உள்ளது.இது தொடர்பில் கடைசியான ரயில்வே நிலையம் ஆகும் . மும்பை ,பூனே, திருப்பதி ,ஜபல்பூர்,சூரத் நாக்பூர் செல்லும் ரயில்கள் இந்நிலைத்திலிருந்து பயணத்தை தொடர்கின்றன.
References
பகுப்பு:இந்தியத் தொடருந்து நிலையங்கள்
கனொன் இஓஎஸ் 1100டி
கனொன் இஓஎஸ் 1100டி (Canon EOS 1100D) என்பது 12.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 7 பெப்ரவரி 2011 அன்று அறிவிக்கப்பட்டது. இது சப்பானில் EOS Kiss X50 என்ற பெயரிலும், அமெரிக்காவில் EOS Rebel T3 என்ற பெயரிலும் அழைக்கப்படும்.
வெளி இணைப்புகள்
பகுப்பு:கனொன் இஓஎஸ் ஒளிப்படக்கருவிகள்
விக் பெருங்கோவில்
மேற்கோள்கள்
பகுப்பு:எசுப்பானியப் பேராலயங்கள்
தெ. து. ஜயரத்தினம்
'''தெ. து. ஜயரத்தினம்''' (அக்டோபர் 15, 1913 - அக்டோபர் 29, 1976) ஈழத்துக் கல்வியாளர் ஆவார். யாழ்ப்பாணம் தெல்லிப்பழை மகாஜனக் கல்லூரியின் அதிபராக இருந்து கல்லூரியின் வளர்ச்சிக்கும் மாணவர்களின் கல்வி முன்னேற்றத்திற்கும் பெரும்பணி ஆற்றியவர்.
வாழ்க்கைக் குறிப்பு
பாவலர் தெ. அ. துரையப்பாபிள்ளை, தையல்நாயகம் தம்பதியினருக்கு மகனாகப் பிறந்தவர் ஜயரத்தினம். மகாஜனக் கல்லூரியை 1910 ஆம் ஆண்டிலே "மகாஜன உயர்கலைக் கழகம்" என்ற கல்விக் கூடத்தை தெல்லிப்பழை என்னும் ஊரில் நிறுவியவரும் அவ்வூரின் தபால் நிலையம், புகையிரத நிலையம், கூட்டுறவுக் கழகம் ஆகியன தோன்றுவதற்கு முன்னின்றுழைத்த முதன்மைப் பிரமுகரும் மாணவர் மனத்திலே சைவசமயத்தெளிவும் செந்தமிழ்ச் செழுமையும் ஆங்கிலத் தேர்ச்சியும் பெருக்கி வழிப்படுத்திய தலைமை ஆசியருமாகிய பாவலர் தெ.அ.துரையப்பாபிள்ளையின் மறைவுக்குப்பின் தந்தையின் வழி ஆசிரியப் பணியையேற்று கல்விக்கூடம் தரமுயர்த்தப்பட்டதும் அதன் முதலாவது அதிபராகப் பணியேற்று இளைப்பாறும்வரை பணியாற்றினார்.
ஜயரத்தினம் தெல்லிப்பழை சைவப்பிரகாச வித்தியாசாலையில் ஆரம்பக் கல்வியைப் பெற்றார். அதைத் தொடர்ந்து தந்தையார் நிறுவிய மகாஜன உயர்கலைக் கழகத்தில் ஆங்கிலம் கற்கப் புகுந்தார். அங்கு கற்று 8ம் வகுப்புப் பரீட்சையில் முதன்மைத் தேர்ச்சி பெற்றுச் சித்தியடைந்தார். 1929 ஆம் ஆண்டு தந்தையாரின் மறைவை அடுத்து யாழ்ப்பாணம் இந்துக் கல்லூரியில் சேர்ந்து கல்வியைத் தொடர்ந்த ஜயரத்தினம் "லண்டன் மட்ரிக்குலேஷன்" பரீட்சையில் தேறி யாழ்ப்பாணக் கல்லூரியில் சேர்ந்து படிக்கலானார். அங்கு கற்கும் காலத்தில் ஆசிரியராகச் சேர்வதால் நலன் பெறலாம் என எண்ணி 1932 ஆம் ஆண்டு கல்வியை நிறுத்திவிட்டு மகாஜன உயர்கலைக் கழகத்தில் ஓர் உதவி ஆசிரியராகப் பதவியேற்றார். அதன்பின் கல்வியைத் தொடர்ந்து "இன்டர்" பரீட்சையில் சித்தியடைந்தார்.
ஆசிரியப் பணி
பின்னர் கொழும்பில் இருந்த ஆங்கில ஆசிரியர் பயிற்சிக் கலாசாலையில் பயின்று "பயிற்றப்பட்ட" ஆசிரியராக வெளிவந்து மீண்டும் மகாஜன உயர்கலைக் கழகத்தில் தமது பணியைத் தொடர்ந்தார். தொடர்ந்து கல்வியை மேற்கொண்டு கலைமாணி பட்டத்தையும் பெற்றுக்கொண்டார். 1945 இல் தலைமையாசிரியராக இருந்த கா.சின்னப்பாவின் மறைவிற்குப் பின் அத்தலைமைப் பீடத்தையேற்று தமது பணியைச் சிறப்பான முறையில் தொடர்ந்தார். ஜயரத்தினம் தலைமையேற்று சில நாட்களிலேயே மகாஜன உயர்கலைக் கழகம் "மகாஜனக் கல்லூரி" என்று பெயர் மாற்றம் பெற்றது. தரத்தில் மிக உயர்ந்த மகாஜனாவின் அதிபர் உயர் தனித்தர அதிபராகப் பதவியேற்றம் பெற்றார். சலியா உழைப்பும் சிந்தனையாற்றலும் கொண்ட ஜெயரத்தினத்திற்கு கல்வி நிர்வாக சேவைப்பணி தேடிவந்ததும் அதை விரும்பாது தந்தையார் தொடக்கிவைத்த கல்வி நிறுவனத்தின் உயர்வை நாடி உழைத்தார்.
சமூக சேவை
1946 இல் வடமாகாண ஆசிரியர் சங்கச் செயலாளராகவும் 1949 இல் அதன் தலைவராகவும் இருந்து பணியாற்றினார். 1956 ஆம் ஆண்டு வட மாகாண அதிபர்கள் சங்கச் செயலாளராகவும் 1967, 1968 ஆம் ஆண்டுகளில் அதன் தலைவராகவும் சேவையாற்றினார். இதுமட்டுமன்றி, சமயப் பணிகளிலும் நாட்டம் கொண்டார். மாவிட்டபுரம் கந்தசுவாமி கோயில் திருப்பணிச் சபையின் பொருளாளராகவும் இருந்து திருப்பணி நிறைவுறத் துணை நின்றார். தெல்லிப்பழை துர்க்கை அம்பாள் ஆலயத் திருப்பணிச்சபை, தர்மகர்த்தாக்கள் சபை ஆகியவற்றின் தலைவராகவும் இருந்து பணியாற்றினார். பொதுநல சேவையில் நேர்மையுடன் பணியாற்றி மக்களின் மதிப்புக்குரியவராக மாறினார். 25 ஆண்டுகள் அதிபராக இருந்து இளைப்பாறியபின் துர்க்கை அம்மன் ஆலயப் பணிகளோடு அமைதியான வாழ்வை மேற்கொண்டார்.
உசாத்துணை
பகுப்பு:1913 பிறப்புகள் பகுப்பு:1976 இறப்புகள் பகுப்பு:யாழ்ப்பாணத்து நபர்கள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
சூத்திர நிலை
சூத்திர நிலை என்பதனை விளக்க நன்னூல் சில உதாரணங்களைத் தருகிறது. அவை, ஆற்றில் தண்ணீர் இடையறாது தொடர்ந்து ஓடுவது போல மேற்கூறிய சூத்திரங்களையும் சொல்ல வேண்டிய கருத்துக்களையும் தொடர்பு விட்டுப்போகாமல் தொடர்ச்சியாக ஒன்றையடுத்து ஒன்றென நீரோட்டம்  போலச் சொல்லுதல் வேண்டும்.
முன்னும் பின்னும் பார்த்தபடி நடக்கும் சிங்கம் போல சொல்கின்ற கருத்து முன்னர்ச் சொல்லப்பட்ட பொருளையும் பின்னர் சொல்லவிருக்கும் கருத்தையும் தழுவி பொருந்தும் வகையில் நூல் நடக்கவேண்டும். இடைவெளியாக இடம்விட்டு தத்திச் செல்லும் தவளை போல அடுத்து சொல்லவிருக்கும் கருத்துடன் இயைந்து நிற்கும் வகையில் பாய்ச்சல் இருக்கவேண்டும்.
வானில் உயரத்தில் உலவும் பருந்து நெடுந்தொலைவு கீழே இறங்கி தான் விரும்பிய இரையைக் கொண்டு செல்வது போல நூலில் ஓரிடத்தில் கூறப்பட்ட பொருள் பல கருத்துகளைக் கடந்து சென்ற பின்னரும் பொருளோடு பொருந்துமாறு இருக்க வேண்டும்.
வெளி இணைப்புகள்
பகுப்பு:நன்னூல்
களவாடிய பொழுதுகள்
களவாடிய பொழுதுகள் என்பது 2017 ஆம் ஆண்டில் வெளிவந்த இந்தியத் தமிழ் காதல் திரைப்படம் ஆகும். இதனை தங்கர் பச்சான் இயக்கியிருந்தார். பிரபுதேவா, பூமிகா சாவ்லா முக்கிய பாத்திரங்களிலும், பிரகாஷ் ராஜ், கஞ்சா கறுப்பு ஆகியோர் துணைப்பாத்திரங்களிலும் நடித்திருந்தனர். சத்யராஜ் பெரியார் வேடத்தில் சிறப்புத் தோற்றத்தில் நடித்திருந்தார். 2009 ஆம் ஆண்டில் ஆரம்பிக்கப்பட்ட இத்திரைப்படத்தின் தயாரிப்புப் பணிகள் நிதி நெருக்கடி காரணமாக தாமதமாகி 2017 டிசம்பரிலேயே வெளியிடப்பட்டது.
மேற்கோள்கள்
பகுப்பு:பரத்வாஜ் இசையமைத்த திரைப்படங்கள் பகுப்பு:2017 தமிழ்த் திரைப்படங்கள்
வெங்கம்பாக்கம் ஊராட்சி
வெங்கம்பாக்கம் ஊராட்சி (Vengampakkam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருக்கழுக்குன்றம் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3030 ஆகும். இவர்களில் பெண்கள் 1492 பேரும் ஆண்கள் 1538 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அம்மிச்சிகவுண்டனூர் மாகாளியம்மன் கோயில்
மாகாளியம்மன் கோயில் தமிழ்நாட்டில் கோயம்புத்தூர் மாவட்டம், அம்மிச்சிகவுண்டனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆசிய நெடுஞ்சாலை 12
ஆசிய நெடுஞ்சாலை 12 அல்லது ஏஎச்12 (AH12), ஆசிய நெடுஞ்சாலைகள் வலையமைப்பின் ஒரு பகுதியாகும். லாவோசிலுள்ள நாட்டுவே என்னுமிடத்தில் இருந்து, தாய்லாந்து நாட்டைச் சேர்ந்த இன் கொங் என்னும் இடம் வரை செல்லும் இந்த நெடுஞ்சாலை, ஆசியாக் கண்டத்தைச் சேர்ந்த 2 நாடுகளூடாகச் செல்கிறது. இதன் மொத்த நீளம் 1,588 கிலோமீட்டர்.
ஏச்3 ஐ லாவோசின் "நாட்டுவே" என்னும் இடத்தில் சந்திக்கும் இந்தச் சாலை, ஏஎச்14 ஐ வெட்டிச் செல்கிறது. ஏஎச்13, ஏஎச்11, ஏஎச்15, ஏஎச்19 ஆகிய சாலைகள் இதனைச் சந்திக்கின்றன.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
தியு யெ மொன் துவா
தியொ யெ மோன் த்ருவா  (Dieu et mon droit, ) என்பது இங்கிலாந்தில் பிரித்தானிய மன்னரின் குறிக்கோளுரை ஆகும். இது பிரித்தானிய அரச மரபுச்சின்னத்தில் கேடயத்தின் கீழுள்ள சுருள்பட்டியில் எழுதப்பட்டுள்ளது. இக்குறிகோளுரை ஆளுவதற்கான பேரரசரின் தெய்வீக உரிமையை குறிக்கிறது. இதனை முதன்முதலாக இங்கிலாந்தின் முதலாம் ரிச்சர்டு சண்டைகளின்போது பயன்படுத்தி வந்ததாகவும் பின்னர் இதையே இங்கிலாந்து அரசாட்சியின் அலுவல்முறை அரச மரபுச்சின்னத்தில் குறிக்கோளுரையாக 15வது நூற்றாண்டில் ஐந்தாம் ஹென்றி ஏற்றுக்கொண்டதாகவும் கருதப்படுகிறது.
வெள்ளி (தனிமம்)
வெள்ளி (ஜெர்மன்: Silber, பிரெஞ்சு: Argent, ஸ்பானிஷ்: Plata, ஆங்கிலம்: Silver, சில்வர் (IPA: ) ஒரு வேதியியல் தனிமம். இதன் வேதியியல் குறியீடு Ag என்பதாகும். இக்குறியீடு வெள்ளியின் இலத்தீன் மொழிப் பெயராகிய ஆர்கெண்ட்டம் (Argentum) என்பதில் இருந்து உருவானது. இதன் அணுவெண் 47, மற்றும் இதன் அணுக்கருவினுள் 60 நொதுமிகள் உள்ளன. மேலும் இதன் அணு நிறை 107.86 amu ஆகும்
வரலாறு
வெள்ளி ஆயிரக்கணக்கான ஆண்டுகளாகப் பயன்பட்டு வருகிறது. இது பொதுவாகத் தங்கத்திற்கு அடுத்து இரண்டாவது மதிப்பு வாய்ந்ததாக கருதப்பட்டது. ரோமர்களின் பணமாக வெள்ளி பயன்படுத்தப்பட்டது. மேலும் வெள்ளி நோய் தொற்றுக்கள் மற்றும் சிதைவுகளை தடுக்க பயன்படுத்தப்படுகிறது.
ஐசோடோப்புகள்
இயற்கையாகத் தோன்றும் வெள்ளியில் 107Ag மற்றும் 109Ag, 109Ag என்ற இரண்டு நிலையான ஐசோடோப்கள் உள்ளன. 107Ag ஐசோடோப்பு இயற்கையில் சற்று அதிகமாக காணப்படுகிறது. கிட்டத்தட்ட தனிமவரிசை அட்டவணையில் அரிதாகவே இந்த அளவுக்கு அதிகமாக இயற்கையில் கிடைக்கும் ஐசோடோப்புகள் உள்ளன. இதன் அணு எடை 107.8682(2) அணுநிறை அலகுகளாகும். வெள்ளி சேர்மங்களில் இந்த அளவு மிகமுக்கியத்துவம் பெறுகிறது. குறிப்பாக ஆலைடுகளின் எடையறி பகுப்பாய்வில் இந்த அளவு முக்கியமாகக் கருதப்படுகிறது. இரண்டு ஐசோடோப்புகளும் விண்மீன்களில் எசு-செயல்முறையிலும் மீயொளிர் விண்மீன்களில் ஆர்-செயல்முறையிலும் உற்பத்தி செய்யப்படுகின்றன.
வெள்ளி தனிமத்தைப் பொறுத்தவரையில் ஒட்டுமொத்தமாக 28 வகையான கதிரியக்க ஐசோடோப்புகள் விவரிக்கப்படுகின்றன. இவற்றில் 41.29 நாட்களை அரைவாழ்வுக்காலமாகக் கொண்டுள்ள  105Ag ஐசோடோப்பு அதிக நிலைப்புத் தன்மை கொண்டதாக உள்ளது. 111Ag ஐசோடோப்பு 7.45 நாட்களும் 112Ag 3.13 மணி நேரமும் அரைவாழ்வுக் காலமாகக் கொண்டுள்ளன. மேலும், வெள்ளி தனிமமானது எண்ணற்ற உட்கரு மாற்றியன்களைப் பெற்றுள்ளது. இவற்றில் 108mAg 418 ஆண்டுகள் அரைவாழ்வுக் காலமும், 110mAg 249.79 நாட்கள் அரைவாழ்வுக் காலமும் 106mAg 8.28 நாட்கள் அரைவாழ்வுக் காலமும் கொண்டுள்ளன. எஞ்சியிருக்கும் பிற கதிரியக்க ஐசோடோப்புகள் யாவும் ஒரு மணி நேரத்திற்கும் குறைவான அரைவாழ்வுக் காலத்தை மட்டுமே கொண்டுள்ளன. இதிலும் பெரும்பாலானவை 3 நிமிடத்திற்கும் குறைவான அரைவாழ்வுக் காலத்தைக் கொண்டவையாக உள்ளன.
வெள்ளி ஐசோடோப்புகள் ஒப்பீட்டு அணுநிறை அளவு 92.950 93Ag முதல் அணுநிறை அளவு 129.950 130Ag வரை காணப்படுகின்றன. நிலைப்புத் தன்மை மிகுந்த 107Ag ஐசோடோப்புக்கு முன்னர் உள்ளவை எலக்ட்ரான் பிடிப்பு முறை சிதைவை முதன்மையாகக் கொண்டும், இதற்கு பின்னர் உள்ளவை பீட்டா சிதைவு முறையை முதன்மையாகக் கொண்டும் உருவாகின்றன. இவ்வாறு உருவாகும் 107Ag ஐசோடோப்புக்கு முன்னரான சிதைவு விளைபொருட்கள் பல்லேடியம் (தனிமம் 46) மற்றும் பின்னரான சிதைவு விளைபொருட்கள் காட்மியம் ( தனிமம் 48) ஐசோடோப்புகளாகும்.
இயற்பியல் பண்புகள்
வெள்ளியின் அங்கிலப்பெயரான சில்வர் ஆங்கில மொழியில் இருந்து மட்டுமே எடுக்கப்பட்ட வார்த்தைகளில் ஒன்றாகும்.இது மதிப்புமிக்கதானதால் உலகம் முழுவதும் வெள்ளி நாணயங்கள் மற்றும் பார்கள் கடைகளில் வாங்கி விற்கப்படும். இத்தனிமம் மிகஅதிகமான தகடாக்க தன்மை கொண்ட ஒரு உலோகம்.வெள்ளியில் செய்த குவளை, உணவுத் தட்டு, கிண்ணம் போன்ற பாத்திரங்களைப் பலரும் பார்த்திருப்பதால் இது நன்கு அறியப்பட்ட, நன்கு தட்டி கொட்டி, தகடாக்க வல்ல ஒரு மாழையாகும்
வெள்ளி (|) சேர்மங்கள்
வெள்ளி (|) சேர்மங்கள் சிறந்த ஆக்ஸிஜனேற்ற காரணிகளாக உள்ளன.அவை மிகவும் விலை உயர்ந்தவை.அவை